2023.7.4.
HU
Az Európai Unió Hivatalos Lapja
C 236/13
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.11082 – ARP / GRI / JV) Egyszerűsített eljárás alá vont ügy (EGT-vonatkozású szöveg)
(2023/C 236/05)
1.
2023. június 27-én a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
a végső soron a lengyel állam irányítása alá tartozó Agencja Rozwoju Przemysłu S.A. (a továbbiakban: ARP, Lengyelország),
–
a végső soron az Acek csoport és a Mitsui csoport közös irányítása alá tartozó GRI Renewable Industries, S.L. (a továbbiakban: GRI, Spanyolország).
Az ARP és a GRI az összefonódás-ellenőrzési rendelet 3. cikke (1) bekezdésének b) pontja és 3. cikkének (4) bekezdése értelmében közös irányítást fognak szerezni a közös vállalkozás (JV) felett.
Az összefonódásra újonnan alapított közös vállalkozásban szerzett részesedés útján kerül sor.
2.
Az érintett vállalkozások üzleti tevékenysége a következő:
–
az ARP globális tevékenységei a portfólió- és ingatlankezeléstől egészen a kulturális örökség megőrzéséig terjednek; az ARP egy leányvállalatán keresztül szárazföldi szélerőműtornyok gyártásával és forgalmazásával is foglalkozik,
–
a GRI szélturbinákhoz gyárt és szállít fém alkatrészeket, azaz (szárazföldi és tengeri) szélerőműtornyokat, karimákat és öntvényeket állít elő; a GRI világszerte tevékenykedik.
3.
A közös vállalkozás üzleti tevékenységei a következők lesznek: tengeri szélerőműtornyokat gyártó üzem fejlesztése, építése és üzemeltetése a lengyelországi Gdańskban. 4.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 5.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
Az észrevételeknek a közzétételt követő tíz napon belül kell a Bizottsághoz beérkezniük.
Az alábbi hivatkozási számot minden esetben fel kell tüntetni: (1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.